Olojen seuraukset
Soi laulun kaiku maailmainen
 Innost ihmissydämmen,
 On sävel tässä taivahainen
 Sen luulen, kuinka sointunen.

 Nyt vuolaimmiksi aatevirrat
 Kun kevään tulvat, paisukoot!
 Kuuluviksi, monet kerrat,
 Vapauslaulut kaikukoot!

 Vuosisadat, sumu raskas
 Jo meiltä päivän peitti pois.
 Virkavalta, mieli ahdas,
 Noi valonsäteitä ei sois.

 Vuosisatain valhevarjot!
 Peittää meillä vielä maan.
 Mut repiä ne mustat harsot
 Täytyy keinon, millä vaan.

 Nyt sisko, veikko, yhdy miettiin
 Ken taivaan valosoihdun sait!
 Ja tehtävätä sillon tehtiin
 Kun laadittiinkin orjan lait?

Oas.

Lähde: Kansan Lehti 22.2.1900.

Anonyymi
Runot
Kansan Lehti
1900